Svensk storklubb kontakter Haugen etter VM
«Norskeklubben» med ni SM-gull er på keeperjakt etter at tsjekkeren Alexander Salak nylig ble klar for Patrick Thoresens SKA St. Petersburg i KHL. VG Direkte:Følg Norge - Danmark fra kl. 20.15 Klubbens sportssjef, Jörgen Jönsson, prøver ikke å skjule at de har kontraktsløse Lars Haugens navn på blokka over eventuelle erstattere. - Han er en av de vi synes er interessante, absolutt. Han har utviklet seg til å bli en dyktig keeper. Vi følger med på spilleres kontraktssituasjoner. Lars har vi sett før, og vi har også gode speidere, så vi har grei kontroll, sier Jönsson til VG. Selv så han ikke Norges åpningsmatch, men var oppdatert på resultatet og at målvakten endte med en redningsprosent på sterke 95,45 da VG snakket med ham etter kampslutt. - Haugen er en av de vi veldig gjerne kan tenke oss i Färjestad, konkluderer den tidligere storspilleren. - Kommer dere til å ta kontakt med ham? - Ja, det gjør vi. Men ikke nå under VM. Nå skal han få konsentrere seg om det som skjer der, og så vi få ta det senere.Selv stresser ikke målvakten med å skaffe seg en arbeidsgiver. Han har ikke skrevet noen ny kontrakt med KHL-klubben Dinamo Minsk, og har tidligere signalisert overfor VG at Sverige kan være et ålreit alternativ. - Det skjer ikke så mye akkurat nå. Agentene mine driver vel og prater med flere klubber rundt om i verden, men jeg har sagt klart fra at nå er jeg med Norge i VM, og tar heller det når mesterskapet er over, sier Lars Haugen til VG.26-åringen er ikke den eneste norske spilleren den gamle klubblegenden og mangeårige kapteinen Jönsson følger ekstra med på. Fra før er kvartetten Ole-Kristian Tollefsen, Martin Røymark, Anders Bastiansen og Marius Holtet alle å finne i Karlstad-klubben. Jönsson gledet seg over at arbeidsjernet Bastiansen noterte seg for to mål i åpningskampen mot Slovenia lørdag formiddag. - Det var kanskje litt overraskende, men de som jobber hardt får ofte belønning. Det var ekstra gøy, sier FBKs sportssjef.Allerede under VM i fjor ble det i Karlstad-klubben snakket varmt om de norske målvaktene. Keepertrener-profilen Erik Granqvist ble tipset om Haugen og kollega Lars Volden av Bastiansen og Holtet for to år siden, og uttalte til VG at begge er spennende. - Basse og Holtet sa allerede for ett år siden at jeg måtte holde øynene åpne og følge med på Volden, og også på Haugen. Jeg synes de er veldig bra på kombinasjonen redde pucker/blokkere pucker. De har bra fokus og man ser at de virkelig gjør alt for å redde, sa Granqvist i fjor og la til at begge kunne bli aktuelle for klubben i fremtiden. VG har vært i kontakt med Granqvist - som også har vært linket til SKA - nå også, men denne gangen henviste han til sportssjef Jörgen Jönsson fordi det er han som uttaler seg om overganger.5. mai: Norge-Danmark (20.15) 7. mai: Norge-Canada (20.15) 8. mai: Norge-Sverige (20.15) 11. mai: Norge-Hviterussland (20.15) 12. mai: Norge-Sveits (20.15) 14. mai: Norge-Tsjekkia (16.15) HOCKEYBLOGGEN:Holder ikke mot Danmark ** I tillegg sender Max alle sluttspillkampene, samt ni øvrige innledende oppgjør.
Den svenske toppklubben Färjestad legger ikke skjul på at Norges keeperhelt Lars Haugen (26) er en aktuell mann for dem.